Ved policeudløb året efter, efterreguleres bidraget indbetalt til Garantifonden på baggrund af det reelle antal sikrede. Hvis man i 1. kvartal år 0 har indberettet (estimeret) 1000 sikrede og betalt bidrag til Garantifonden på baggrund heraf, reguleres antallet af sikrede i 1. kvartal år 1 i enten op- eller nedadgående retning på baggrund af det reelle antal sikrede. Der er kun krav om efterregulering i det omfang, at selskabet selv efterregulerer over for forsikringstager.   Der kan alene efterreguleres på baggrund af færre ansatte end oprindeligt antaget én gang årligt – i forbindelse med revisors årsgennemgang.